
PAIde LASTEAIA 
ARENGUKAVA 2023-2027


	
I. Üldinfo 

1. PAIde lasteaia (edaspidi: lasteaed) arengukavas lähtume järgmistest suunisdokumentidest: riiklik haridusvaldkonna arengukava 2021-2035, koolieelse lasteasutuse seadus, Paide linna arengukava aastani 2035, lasteaia sisehindamise aruanne 2020-2022.
2. Arengukavas määratletakse pikaajalised eesmärgid ja tegevused, millest lähtutakse lasteaia igapäevases tegevuses. Arengukava on valminud koostöös laste, töötajate, lapsevanemate, hoolekogu ja koostööpartneritega. Arengukava koostamist konsulteeris Pro Consensio MTÜ.
3. Lasteaed võimaldab kvaliteetset ning nüüdisaegset alushariduse teenust kõigile Paide linna lastele. Igapäevategevuste planeerimisel toetutakse lapsest lähtuvale õpikäsitusele, fookusesse on seatud projektõpe. Lasteaias tegutseb Paide linna ainus erirühm, mille tähelepanu on suunatud kõnepuudega lastele. Laste arengut toetavad lisaks rühmameeskondadele ka tugispetsialistid, mõlemas õppekohas on olemas eripedagoogid, kõne- ja mänguterapeut. 
4. Lasteaed tegutseb kahes õppekohas. Mõlemad on ümbritsetud loodusliku keskkonnaga, läheduses asuvad mets, park, järv, Paide Vallimägi. Samuti on Kullapai õppekohas ujula, mida kasutavad ujumisõpetuseks kõik rühmad.
5. Lasteaias on 13 rühma. Seitse rühma asub Lillepai õppekohas (Tallinna tn 49) ja kuus rühma Kullapai õppekohas (Kastani tn 6). Kokku on lasteaias 211 last (seisuga 01.12.2022). Lasteaias töötab 60 inimest, sh 24 õpetajat, 2 liikumis- ja ujumisõpetajat, 2 muusikaõpetajat, 3 eripedagoogi, 1 kõneterapeut, 1 mänguterapeut, 13 õpetaja abi, 1 abiõpetaja ning 2 assistenti. Lisaks kuuluvad lasteaia koosseisu ka 4 kokka. Vanuselise koosseisu enamik kuulub vanusegruppi 30-49 ja haridustaseme poolest domineerib bakalaureusekraad. 
6. Lasteaia meeskond on ühtehoidev, hooliv ja avatud suhtumisega. Väärtustatakse ühisüritusi ning meeskonnatunnet. Lasteaial on oma laul. Oluliseks peetakse traditsioone ja pärimuskultuuri. Iga-aastaseks traditsiooniks on saanud omanäoline folklooripidu. 
7. Lasteada tunnustati ANDRASE (Eesti täiskasvanute koolitajate assotsiatsioon) poolt 2018. aastal tiitliga „Õppijasõbralik tööandja“. Õppe- ja kasvatustegevus on pälvinud tähelepanu Ettevõtliku kooli edulugude konkursil ning saavutanud vabariigis 2022 aastal kolmanda koha ettevõtmisega „Väärtused läbi meie tegude“. Lisaks osaletakse iga-aastaselt First Lego League Jr. robootikavõistlusel. Lasteaed on liitunud „Kiusamisest vabaks“ arenguprogrammiga ja kuulub Tervist edendavate lasteaedade võrgustikku. Alates 2016. aastast kuulub lasteaed ka „Tervist edendavate töökohtade“ võrgustikku.  
8. Koostöös Paide Kunstikooliga viiakse läbi kunstitegevusi 5-6aastastele, lisaks ka täiskasvanukoolitusi kunstivaldkonnas personalile. Paide Linnameeskonnaga viiakse läbi ühistegevusi. Paide Tantsustuudio eestvedamisel on võimalus igas vanuses lastele osaleda tantsulise liikumise treeningutes. Lasteaed on ka Arvamusfestivali koostööpartner, viies läbi tegevusi festivali lastealal ja pakkudes lastehoiu teenust. 





II Siht

9. [bookmark: _Hlk61865170]Missioon: 
Oleme kogukonnas hinnatud lasteasutus, kus toetatakse lapse väärtuste, hoiakute ja eluks vajalike oskuste kujunemist.

10. [bookmark: _Hlk61865158]Visioon: 
Meie lasteaiast sirguvad õnnelikud, julged ja uudishimulikud lapsed. 

11. Moto:
„Pai igasse päeva!“

12. Visiooni saavutamine toimub juhtimise ja personalitöö, õppe- ja kasvatustegevuse, huvigruppide kaasamise ning ressursside juhtimise valdkondade kaudu. Valdkonnad ja eesmärgid on aluseks tegevuskava ning tööplaanide väljatöötamisel.


III. Põhiväärtused 

13. HOOLIVUS
Kasvamine ja areng algab hoolivusest. Me hoolime endast, üksteisest ja ümbritsevast keskkonnast. Meie lasteaias tegutsevad rõõmsad inimesed, kes teevad seda, mida armastavad. Tähelepanu pöörame nii vaimsele kui ka füüsilisele tervisele, et tagada heaolu ja rõõm. 
14. KOOSTÖÖ
Parimate tulemusteni jõuame koos tegutsedes ja üksteist usaldades. Lapse arengusse ja võimestava keskkonna loomisesse kaasame erinevad osapooled, sh lapse ja tema pere. Meile on oluline erisustega arvestamine ja üksteise toetamine. 
15. ISESEISVUS
Uudishimu äratamine viib õppimiseni ja proovimiseni. Meile on oluline julgus iseseisvalt algatada, katsetada ja leida lahendusi. Oleme avatud uutele ideedele ja erinevatele lähenemistele. Toetame nii laste kui ka töötajate püüdlusi ja iseseisvat tegutsemist.


IV. Õpikäsitus

16. Kõige aluseks on lapse kui õppija vajadused ja huvid. Seetõttu oleme õppe- ja kasvatustegevuse planeerimisel paindlikud. Tegevustes lähtume lapse huvist, suunates teda omandama uusi teadmisi. Tuginedes lapse eelnevatele kogemustele, toetame tema seoste loomise oskuse kujunemist. Soovime tagada tegevustes sujuva ülemineku ja lõimingu.
17. Lapsest lähtuvat õpikäsitust toetab projektõpe, mille käigus on laps aktiivne osaline õppeprotsessis ning tal kujunevad vaated, oskused ja hoiakud läbi mängulise tegevuse. Toetame lapsi probleemsituatsioonide lahendamise oskuste, empaatiavõime ning kuulamis- ja mõistmisoskuste omandamisel, olles ise meeskonnana sarnase käitumise eeskujuks.
18. Koostöö vanemate ning teiste huvigruppidega on pidev ja tõhus. Lapsevanemate ning laste nõustamisprotsessis tagame usaldusliku koostöösuhte mõlema osapoole vahel. Oleme ettevõtlikud ja avatud erinevatele ideedele ning kaasame lasteaia tegevusse erinevaid huvigruppe, et rikastada lapse õpikeskkonda.

V. Peamised väljakutsed

19. Teistest eristuvate õppijate (laste) tõhusam toetamine.
20. Personali väärtustamine ja motiveerimine.
21. Lapse arengut toetava kaasaegse õpikeskkonna uuendamine, sh õueala. 
22. Lastevanemate omaalgatuse ja panuse aktiveerimine.
23. Lillepai õppekoha rekonstrueerimine.

VI. Eesmärgid ja tegevuskava

24. Juhtimine ja personalitöö
	
	Eesmärk ja tegevus
	Tähtaeg
	Vastutaja
	Saavutatav olukord

	
	
	2023
	2024
	2025
	2026
	2027
	
	

	Eesmärk 1. Pädev ja motiveeritud meeskond. 

	1.1
	Töötasude ühtlustamine.
	
	
	
	
	
	Juhtkond,  pidaja
	Õpetaja abide ja tugipersonali töötasu on seotud õpetaja palgatasemega. Ettepanek esitatud pidajale.

	1.2
	Lasteaias töötavate inimeste liitmine lasteaia personali koosseisu.
	
	
	
	
	
	Juhtkond, pidaja
	Kogu abipersonal (tugiisikud, puhastusteenindajad) kuulub lasteaia koosseisu.

	1.3
	HEV-koordinaatori ametikoha loomine.
	
	
	
	
	
	Juhtkond, pidaja
	Lasteaias tegutseb HEV-koordinaator.

	1.4
	Ühiskoolituste korraldamine kogu personalile.
	
	
	
	
	
	Juhtkond
	Ühiskoolitusi kogu personalile viiakse läbi 2 korda aastas koolituskavas ettenähtud teemadel.

	1.5
	Õpetaja ja õpetaja abi õppimise toetamine.
	
	
	
	
	
	Õppejuht, personal
	Õpetajad ja õpetaja abid leiavad enda murekohtade lahendamiseks iseseisvalt sobivaid koolitusi, rakendavad saadud teadmisi praktikasse ning jagavad oma kogemusi kolleegidega.

	1.6
	Kovisiooni töögruppide käivitamine.
	
	
	
	
	
	Õppejuht 
	Mõlemas õppekohas toimuvad kovisiooni koosolekud. 

	1.8
	Töötervishoiukontrolli läbiviimine.
	
	
	
	
	
	Juhtkond
	Töötervishoiukontroll viiakse läbi iga 3 aasta järel.

	1.9
	Lasteaia kodulehe uuendamine.
	
	
	
	
	
	Juhtkond 
	Kaasaegne, informatiivne ja toimiv kodulehekülg.

	1.10
	Tööriietuse soetamine meeskonnale.
	
	
	
	
	
	Juhtkond 
	Meeskonnal on lasteaia logodega tööriietus (nt joped).




25. Õppe- ja kasvatustegevus
	
	Eesmärk ja tegevus
	Tähtaeg
	Vastutaja
	Saavutatav olukord

	
	
	2023
	2024
	2025
	2026
	2027
	
	

	Eesmärk 2. Erilised lapsed on märgatud ja toetatud.

	2.1
	Andekate laste tõhusam toetamine.
	
	
	
	
	
	Rühmapersonal,
juhtkond
	Toimetulek andekate lastega.
Andekatele lastele on sisse viidud täiendavad huviringid. 

	2.2
	Diagnoosimata erivajadusega lapse toetamine.
	
	
	
	
	
	Rühmapersonal, tugispetsialistid
	Rühmades töötab pädev personal. Toimetulek lisatuge vajavate lastega

	2.3
	Diagnoositud erivajadusega lapse toetamine.
	
	
	
	
	
	Rühmapersonal, 
tugispetsialistid
	Rühmades töötab pädev personal.
Diagnoositud erivajadusega lapsele on tagatud tugiteenused koostöö koduga. 

	2.4
	Tugiteenuste tagamine abivajavale lapsele.
	
	
	
	
	
	Juhtkond, tugispetsialistid
	Igale abi vajavale lapsele on rakendatud tugiteenuseid. 

	Eesmärk 3. Iga õppija arengut toetav kaasaegne õppekava.

	3.1
	Lapsest lähtuva õpikäsituse rakendamine.
	
	
	
	
	
	Juhtkond, rühmapersonal
	Õppekava on uuendatud. Personal on teadlik lapsest lähtuvast õpikäsitusest ja rakendab seda igapäevaselt.

	3.2
	Lapse arenguhindamise süsteemi kaasajastamine ning ühtlustamine.
	
	
	
	
	
	Juhtkond  
	Kasutusel on ühtne lapsest lähtuv arenguhindamise süsteem.

	3.3
	Digitehnoloogiliste vahendite tõhusam lõimimine õppe- ja kasvatustegevusse.
	
	
	
	
	
	Õppejuht, personal
	Igas vanuseastmes lõimitakse vähemalt kord nädalas digitehnoloogilisi vahendeid õppe- ja kasvatustegevusse. 





26. Huvigruppide kaasamine
	
	Eesmärk ja tegevus
	Tähtaeg
	Vastutaja
	Saavutatav olukord

	
	
	2023
	2024
	2025
	2026
	2027
	
	

	Eesmärk 4. Aktiivsed lapsevanemad ja toimiv koostöö kogukonnaga. 

	4.1
	Hoolekogu tegevuse tõhustamine. 
	
	
	
	
	
	Hoolekogu
	Hoolekogu toimiv juhtimine ja tööplaan.

	4.2
	Lapsevanemate kaasamine hoolekogu tegevustesse ja otsustusprotsessi.
	
	
	
	
	
	Hoolekogu, lapsevanemad
	Tagatud on lapsevanemate teavitus hoolekogu tegevusest ja teemadest. Lapsevanemad avaldavad oma arvamust ja mõtteid hoolekogule.  

	4.3
	Lapsevanemad osalevad ürituste korraldamisel ja algatavad ka ise erinevaid ettevõtmisi.
	
	
	
	
	
	Hoolekogu, lapsevanemad
	Lapsevanemate algatusel ja vastutamisel toimub vähemalt 1 üritus aastas. Vanemad panustavad senisest aktiivsemalt lasteaia ettevõtmistesse. 

	4.4
	Infovahetuse parendamine kohalike haridusasutustega.
	
	
	
	
	
	Juhtkond
	Vähemalt kord aastas toimuvad koostöökohtumised linna teiste haridusasutustega. 

	4.5
	Uute koostöövõimaluste leidmine kohalike haridusasutustega.
	
	
	
	
	
	Juhtkond 
	Kohtumised ja ühiskülastused, vahetatakse kogemusi, ühisprojektid.

	4.6
	Sõpruslasteaia leidmine ja koostöö.
	
	
	
	
	
	Juhtkond 
	Toimiv koostöö sõpruslasteaiaga.

	4.7
	Õppekäigud kohalikesse ettevõtetesse, külalisesinejad. 
	
	
	
	
	
	Rühmapersonal
	Toimuvad õppekäigud kohalikesse ettevõtetesse ja asutustesse. 




27. Ressursside juhtimine
	
	Eesmärk ja tegevus
	Tähtaeg
	Vastutaja
	Saavutatav olukord

	
	
	2023
	2024
	2025
	2026
	2027
	
	

	Eesmärk 5. Lapse arengut toetav kaasaegne õpikeskkond.

	5.1
	Elektrisüsteemide uuendamine Lillepai õppekohas.
	
	
	
	
	
	Pidaja, 
juhtkond
	Elektrisüsteem on uuendatud ja vastab nõuetele.

	5.2
	Ventilatsioonisüsteemide ehitus Lillepai õppekohas.
	
	
	
	
	
	Pidaja, 
juhtkond
	Toimiv sundventilatsiooni kõigis ruumides.

	5.3
	Ruumide kaasajastamine Lillepai õppekohas.
	
	
	
	
	
	Pidaja, 
juhtkond
	[bookmark: _GoBack]Kõik ruumid on kaasajastud.  

	5.4
	Õuealadel on vanade ja aegunud atraktsioonide välja vahetamine. 
	
	
	
	
	
	Juhtkond
	Õuealad on kaasaegsed (sh on rajatud poriköögid, madalseiklusrada, liikluslinnak). 

	5.5
	Uute digivahendite soetamine.
	
	
	
	
	
	Juhtkond
	Kasutusel on uued digivahendid, mida rakendatakse õppetegevuses.




VII. Arengukava elluviimine ja uuendamine 

28. Arengukava elluviimist koordineerib ja elluviimise eest vastutab direktor.
29. Arengukava elluviimisse on kaasatud töötajad, lapsevanemad, pidaja ning huvigrupid ja koostööpartnerid.
30. Arengukava vaadatakse üle igal aastal ning vajadusel täiendatakse. 
31. Arengukava muutmine toimub Paide linnavalitsuse poolt kehtestatud korras.

